विगत दुइ दशक यता चर्चा परि चर्चा हुदै आएको पश्चिम सेती जलविधुत आयोजना हिजो आज पनि चर्चामै सिमीत छ । ७ सय ५० मेगावाट क्षेमताको उक्त जलासय युक्त आयोजनाको निर्माण कार्य थालनी नहुदै यसका बिभिन्न पक्षहरु माथि टिका टिप्पणी भइ रहन्छ । राष्ट्रीय संचार माध्यमहरुले पनि बेला बखत यस सम्वन्धि खवरहरुलाई प्राथमिकता दिने गर्दछन । तर पश्चिम सेती आयोजनाको जती चर्चा भयपनि निर्माण कार्य सुरु हुनेमा यहाँका स्थानिय ढुक्क हुन सकेका छैनन । डोटी, वैतडीर डडेल्धुरा जिल्लाको सिमानामा पर्ने ढुंगाण तलारा क्षेत्रमा निर्माण हुने भनियको आयोजना चर्चामा मात्रै सिमीत हुदा स्थानिय आक्रोसित छन । उर्जामन्त्री जनार्दन शर्माको पहलमा निर्माण कार्यको जिम्मा लिएको चाइना थ्री गर्जेज र नेपाल सरकारको सम्वद्ध पक्ष बिच गयको महिना मात्रै काम छिट्टै थालनी गर्ने सहमती भयको थियो । कहिले देखि निर्माण कार्यको थालनी गर्ने भन्ने मिती सहमतीमा उल्लेख नगरेको भयपनि केही आशा पक्कै पलायको थियो । तर चाइना थ्री गर्जेजले आयोजना सम्वन्धि तथ्यांक आफूसित नभएको भन्दै लगानी बोर्डलाई तत्काल उपलब्ध गराउन आग्रह गरेको छ । थ्री गर्जेजले पश्चिम सेती आयोजनाको जिम्मा लिएको पनि झण्डै ७ वर्ष पुग्नै लाग्दा समेत उक्त कम्पनी सँग आयोजना सम्वन्धि आवश्यक तथ्यांक नहुनु दुखद भयको जानकारहरु बताउछन । अघिल्लो मंगलबार थ्री गर्जेजसित भएको बैठकमा उसले जलाशययुक्त आयोजनाको जडित क्षमता ६ सय मेगावाट हुने र सुक्खायाममा उत्पादन हुने ऊर्जा ३१ प्रतिशतमात्र हुने प्रस्तुति गरेपछि सरकारले पुरानो सहमति अनुसार गर्न आग्रह गरेको थियो । थ्री गर्जेजले पश्चिम सेतीको विस्तृत र अद्यावधिक अध्ययन पूरा गरी प्रतिवेदन तयार गर्न अत्यावश्यक तथ्यांक आफूसित नभएको गुनासो गरेको छ ।
लामो समयदेखि आफूले पश्चिम सेतीको प्रारम्भिक डिजाइन र सम्भाव्यता अध्ययनका क्रममा विद्युत् खरिद दरसम्बन्धी संरचना नीति, नेपालको विद्युत् प्रणाली योजना, जग्गा प्राप्ति र पुनर्बास नीतिसम्बन्धी जानकारी उपलब्ध गराइदिन अनुरोध गर्दै आएको उल्लेख गर्दै सीटीजीआईसीका अध्यक्ष लु गोजुनले आफूले अहिलेसम्म प्राप्त गर्न नसकेको बतायका छन् । निकै महत्वको पश्चिम सेती आयोजनाको निर्माण कार्यमा ढिलाई हुनु दुखद छ । यो आयोजना सुदुर पश्चिममा पर्ने भयकोले पनि सरकारको प्रथमिकतामा नपरेको होकी भन्ने चिन्ता यहाका वासिन्दामा रहेको छ । सुदुर पश्चिम विकासको मरुदण्डको रुपमा लिइयको पश्चिम सेती आयोजना यथासिघ्र सुरु हुनु पर्ने सुदुर पश्चिमेलीहरुले सरकार सँग माग गरेका छन ।